Diari Oficial de la Generalitat Valenciana


Sumari del DOGV 8970, del 07-12-2020 (2020/10456)

Informació pública de l'inici de les operacions de la delimitació parcial de la via pecuària número 3, intitulada Assagador de Sagunt, del terme municipal del Puig de Santa Maria, província de València, en el tram comprés entre l'anomenat Cordel de Cuenca i la seua finalització en el terme municipal de Rafelbunyol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10145


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'inici de les operacions de la delimitació parcial de la via pecuària número 3, intitulada Assagador de Sagunt, del terme municipal del Puig de Santa Maria, província de València, en el tram comprés entre l'anomenat Cordel de Cuenca i la seua finalització en el terme municipal de Rafelbunyol. [2020/10814]  
En compliment de la Resolució de la Direcció General del Medi natural i Avaluació Ambiental de data 15 de setembre del 2020, es procedeix a la delimitació parcial de la via pecuària núm.3, intitulada com a ?l'Assagador de Sagunt- del terme municipal del Puig de Santa María, província de València, en el tram comprés entre el ?Cordel de Conca- i la seua finalització en el terme municipal de Rafelbunyol, a fi de definir els seus límits segons el que s'estableix en l'acte de classificació i amb subjecció a la legislació vigent.  
D'acord amb l'article 45 de la Llei 39/2015, de l'1 d'octubre, del Procediment Administratiu Comú de les Administracions Públiques, es fa públic que els treballs de referència donaran principi el dia 28 de gener de 2021 a les 10.30 h. en la sala d'actes de la Casa de la Cultura de Rafelbunyol, situada al número 2 del Camí Fondo de la població. Aquesta assistència es realitzarà d'acord amb els protocols vigents per a la prevenció de la Covid-19.  
S'emplaça als confrontants i a les persones i/o entitats amb interés legítim a assistir a aquest acte, en el qual podran realitzar les al·legacions que consideren oportunes, i advertint-los que la seua absència no invalida l'eficàcia d'aquest.  
S'ha designat com a instructor per als treballs de la citada partió a Gabriel Varea Illueca, en qualitat de funcionari de la Generalitat Valenciana.  
El termini màxim per a la resolució del procediment administratiu serà de 18 mesos, a comptar des de l'acord d'inici, conforme a l'article 14.3 de la Llei 3/2014, de l'11 de juliol, de la Generalitat, de Vies Pecuàries de la Comunitat Valenciana, modificada per la Llei 9/2019, del 23 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV núm. 8707 / 30.12.2019). Així mateix, l'efecte del silenci administratiu serà desestimatori, segons s'estableix en l'article 25.1.b) de la Llei 39/2015, de l'1 d'octubre, del Procediment Administratiu Comú de les Administracions Públiques.  
  
València, 17 de novembre de 2020.- La directora territorial: Isabel Gomis Moratal.